b'\n_START_ARTICLE_\nZvjezdarnica Neil Armstrong\n_START_PARAGRAPH_\nZvjezdarnica Neil Armstrong (\xc5\xa1pa. Observatorio Neil Armstrong) je zvjezdarnica u Nikaragvi zavr\xc5\xa1ena 1. o\xc5\xbeujka 2014. Time je Nikaragva postala jedina srednjoameri\xc4\x8dka dr\xc5\xbeava koja ima zvjezdarnicu. Primarno slu\xc5\xbei u \xc5\xa1kolske svrhe._NEWLINE_Zvjezdarnica, koja je ko\xc5\xa1tala pola milijuna dolara, nalazi se u \xc5\xa1koli Pierrea i Marie Curie u Managuau. Zgrada se sastoji od dvije eta\xc5\xbee sa kupolom od vi\xc5\xa1e od 4,5 \xc4\x8detvornih metara. Glavna le\xc4\x87a teleskopa iznosi 11 in\xc4\x8da i mo\xc5\xbee pove\xc4\x87ati zvjezdane objekte od 50 do 800 puta. Na prvom katu se nalazi kemijski laboratorij nazvan "Irene Joliot-Curie". Drugi kat je posve\xc4\x87en prou\xc4\x8davanju fizike, a nosi ime "Isaac Newton". Zvjezdarnica je dobila ime "Neil Armstrong" u \xc4\x8dast prvog \xc4\x8dovjeka koji je bio na mjesecu.'